Et næsten enigt byråd besluttede i går at lukke skolerne i Serritslev og Agersted. 25 ud af 27 byrådsmedlemmer stemte for. Kun Ole Bruun fra Enhedslisten og Jens Andersen fra Venstre, som bor i Serritslev, stemte imod. Skolelukningerne bliver gennemført i sommeren 2015. Det vil altså sige, at elever og lærere kan blive på skolerne det kommende skoleår. - Det er altid trist at lukke skoler. Det er ikke det, man stræber efter. Men i de har tilfælde er vi nede på 12,5 elever per årgang, siger borgmester Mikael Klitgaard (V). Proceduren omkring skolelukninger foreskriver, at beslutningen nu skal i høring.

Referat:
Byrådet i Brønderslev besluttede i aftes at lukke skolerne i Agersted og Serritslev. Kun to stemte imod.